
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Прекратяване на съсобственост между Община Бургас и физически лица в УПИ VІІ-355, кв. 31 по ПУП-ПРЗ на кв. Лозово, гр. Бургас, чрез продажба на общинската идеална част от имота 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-24960/ 27.07.2018г. от Д. Янакиева, Я. Калоянова, Х. Калоянов и Е. Калоянов, с искане за прекратяване на съсобственост в УПИ VІІ-355, кв. 31 по ПУП-ПРЗ на кв. Лозово, гр. Бургас, чрез  изкупуване на общинската идеална част от цитирания имот.
Към заявлението са представени следните документи, удостоверяващи правото на собственост на заявителите в УПИ VІІ-355, кв. 31 по ПУП-ПРЗ на кв. Лозово, гр. Бургас: 
· Нотариален акт №39, том III, рег. №3355, дело №449/1999г. за дарение на недвижим имот и Нотариален акт №184, том I, рег. №1125, дело №86/2004г. за поправка на нотариален акт, съгласно които Д. Янакиева е собственик на ½ ид. част от 1190 кв.м от урегулирания поземлен имот, целият с площ 1205 кв.м;
· Нотариален акт №185, том I, рег. №1126, дело №87/2004г. за покупко-продажба на недвижим имот, съгласно който останалата ½ ид. част от 1190 кв.м от УПИ VІІ-355, кв. 31 по ПУП-ПРЗ на кв. Лозово е собственост на Д. Калоянов;
· [bookmark: _GoBack]Удостоверение с изх. №ЕД-5392/04.09.2018г. за наследници на Д. Калоянов, издадено от Община Бургас. 
Видно от удостоверение с рег. №94-01-7288(1)/26.03.2018г. на Главния архитект на Община Бургас, към настоящия момент площта на УПИ VІІ-355, кв. 31 по ПУП-ПРЗ на кв. Лозово е изчислена в размер 1222 кв.м, като в имота има наличие на общинска собственост, представляващо част от улична регулация по предходен недействащ план от 1971г., придаваща се по действащия план към имота откъм ул. „Димитър Николов“, изчислена в размер на 12 кв.м.   
За описаните общински 12/1222 кв.м от УПИ VІІ-355 в кв. 31 по действащия ПУП-ПРЗ на кв. Лозово, гр. Бургас, целият с площ 1222 кв.м, отреден „За жилищно строителство“, съответстващи на 12/1225 кв.м от ПИ с идентификатор 07079.823.398 по одобрените КККР на гр. Бургас, целият с площ 1225 кв.м, е съставен Акт №9051/22.08.2018г. за частна общинска собственост, вписан в Служба по вписванията – гр. Бургас на 29.08.2018г., акт №63, том 32, вх. рег. №11549.
Собствеността на Община Бургас в имота не отговаря на изискванията на чл. 19 от ЗУТ за обособяване на самостоятелен урегулиран поземлен имот, поради което е целесъобразно съсобствеността да бъде прекратена, чрез продажба на общинската идеална част по пазарни цени. 
Съгласно изискванията на чл. 41, ал. 2, във връзка с  чл. 22, ал. 3 от ЗОС, за общинската част от описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 500 (петстотин) лева, без ДДС.
Данъчната оценка на общинската идеална част, предмет на продажба е 280,80 (двеста и осемдесет лева и осемдесет стотинки) лева.
Предвид изложеното, на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя Заповед №2710/30.09.2016г., прието с Протокол от 08.07.2018г., което възприемам изцяло, предлагам Общински  съвет – Бургас, на основание чл. 21, ал. 1, т. 8 от ЗМСМА, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следните

Р  Е  Ш  Е  Н  И  Я:

І. Допълва годишната Програма за управление и разпореждане с общинска собственост за 2018г., приета с Решение №37-1/30.01.2018г. на Общински съвет – Бургас, в частта на Раздел ІІ. „Продажба по реда на ЗОС, без търг или конкурс”, Точка 3. „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с нова подточка: 12/1222 кв.м от УПИ VІІ-355, кв. 31 по ПУП-ПРЗ на кв. Лозово, гр. Бургас, целият с площ 1222 кв.м, отреден „За жилищно строителство“.
II. Да се прекрати съсобствеността между Община Бургас, Д. Янакиева с ЕГН ***, Я. Калоянова с ЕГН***, Х. Калоянов с ЕГН *** и Е. Калоянов с ЕГН ***, чрез продажба, при равни квоти, на общинската идеална част от УПИ VІІ-355, кв. 31 по ПУП-ПРЗ на кв. Лозово, гр. Бургас, в размер на 12/1222 кв.м идеални части, актувани с Акт №9051/22.08.2018г. за частна общинска собственост, целият с площ 1222 кв.м, отреден „За жилищно строителство“, при граници на целия имот: север – УПИ VIII-345 и УПИ II-350, изток – УПИ V-353, юг – УПИ VI-354, запад – улица с о.т. 38 - о.т. 49 (ул. „Димитър Николов“), съответстващи на 12/1225 кв.м от ПИ с идентификатор 07079.823.398 по одобрените КККР на гр. Бургас, целият с площ 1225 кв.м, при съседи на целия имот: 07079.823.399, 07079.823.425, 07079.823.401, 07079.823.397, 07079.823.396, 07079.823.393, за сумата от 500 (петстотин) лева, без ДДС.
Приложение: Заявление с вх. №94-01-24960/27.07.2018г. в Община Бургас; Акт №9051/22.08.2018г. за частна общинска собственост, вписан в Служба по вписванията – гр. Бургас на 29.08.2018г., акт №63, том 32, вх. рег. №11549; Нотариален акт №39, том III, рег. №3355, дело №449/1999г.; Нотариален акт №184, том I, рег. №1125, дело №86/2004г.; Нотариален акт №185, том I, рег. №1126, дело №87/2004г.; Удостоверение с изх. №ЕД-5392/ 04.09.2018г. за наследници, издадено от Община Бургас; Удостоверение с рег. №94-01-7288(1)/26.03.2018г. на Главния архитект на Община Бургас; Скица №15-121700-15.03.2016г., издадена от СГКК – гр. Бургас; Комбинирана скица №94-01-7288/20.03.2018г., издадена от Община Бургас; Решение на комисията, назначена с моя Заповед №2710/30.09.2016г., прието с Протокол от 08.07.2018г.; Пазарна оценка; Удостоверение за данъчна оценка №5202042302/08.08.2018г.

ДИМИТЪР НИКОЛОВ
Кмет на Община Бургас

